50 vjet pas fitores së Izraelit në Luftën Gjashtë Ditëshe
Sfidat për rajonin e Lindjes së Mesme mbeten edhe pas gjysmë shelulli
5 qershori shënon 50 vjetorin e një goditjeje parandaluese izraelite që shkatërroi forcën ajrore egjiptiane, duke i hapur rrugën fitores së Izraelit ndaj Egjiptit, Jordanisë dhe Sirisë. I gjithë ky episod njihet si “Lufta gjashtë ditëshe”. Analistët bien dakord se lufta e transformoi marrëdhënien mes Shteteve të Bashkuara dhe Izraelit dhe balancën e pushtetit në Lindjen e Mesme. Por ata nuk janë të një mendjeje nëse kjo fitore ushtarake ishte një bekim apo mallkim për Izraelin. Korrespondentja e Zërit të Amerikës, Cindy Saine njofton nga Departamenti i Shtetit. Fitorja e rrufeshme e Izraelit ndaj fqinjëve të tij arabë në qershor të vitit 1967 befasoi botën dhe madje edhe vetë izraelitët. Shumë analistë bien dakord se Lufta Gjashtë Ditëshe e transformoi në mënyrë të përhershme konfliktin arabo-izraelit, Lindjen e Mesme dhe lidhjet mes Shteteve të Bashkuara dhe Izraelit. thote Tamara Cofman Wittes, me institutin Brookings. Izraeli fitoi kontrollin e gjithë Jeruzalemit dhe e zgjeroi zonën e sigurt mes tij dhe fqinjëve arabë. , thote Sarah Yerkes, me institutin Carnegie Endowment. Por ai zgjerim nënkuptonte kontrollin e një popullsie të gjerë palestineze nga Izraeli. Territoret e pushtuara dhe pretendimet nga izraelitët dhe palestinezët për shtetet e tyre të pavarura, janë në thelb të konfliktit të pazgjidhur edhe pas pesë dekadash. E vetmja marrëdhënie që kanë njohur dy breza izraelitësh dhe palestinezësh është ndarja fizike dhe psikologjike. ”, tha zonja Wittes. Gjatë një vizite së fundmi në Izrael, Presidenti Donald Trump tha se është i angazhuar personalisht të ndihmojë izraelitët dhe palestinezët të arrijnë një marrëveshje paqeje dhe se ai beson se të dyja palët duan paqen.